آمریکا بیرلشمیش دؤولتلری پرزیدنتی دونالد ترامپ، ایران طرفین‌دن آمریکا عنصورلارینا ائدیله‌جک هر هانسی بیر سالدیرینین بؤیوک و ازیجی بیر گوجله قارشیلیق گؤره‌جگینی بیلدیردی.
ترامپ، آرتان آمریکا-ایران گرگینلیینه دایر سوسیال پایلاشیم سایتی تویتر حسابین‌دان یئنی دگرلندیرمه‌لر وئردی.
تهرانین نزاکت  و مرحمت‌دن آنلامادیغینی ساوونان ترامپ،
"مع‌الاسف باشا دوشدوکلری شئی گوج و قوت؛ آمریکا بیرلشمیش دؤولتلری ده آچیق آرا دونیانین ان گوج‌لو اوردوسونا صاحب، تکجه سون ۲ ایلده ۱،۵ تریلیون دلار یاتیریم یاتیریلدی" ایفاده‌لرینی ایشلتدی.
ترامپ، ایران خالقینین ایران‌لی رهبرلرین یانلیش سئچیملری و ترورا سرمایه ائتمه‌لری سببیله عذاب چکدیگینی ایر‌لی سوردو.
ایرانین چوخ ساییدا آمریکالینین اؤلومونه سبب اولان بومبالی ائیلملردن ده مسئول اولدوغونو ایفاده ائد‌ن ترامپ،
"ایرانین بو گون وئردیگی چوخ جاهیل و آلچالدیجی آچیقلاماسی، ساده‌جه اونلارین گئرچک‌لیگی اوخومادیغینی گؤستریر. ایران طرفین‌دن آمریکان عنصورلارینا ائدیله‌جک هر هانسی بیر سالدیری بؤیوک و ازیجی بیر گوجله قارشی‌لیق گؤره جکدیر. بعضی ساحه‌لرده ازیجی یوخ ائدیجی معناسینا گله‌بیلر. آرتیق جان کری و اوباما یوخ!" دگرلندیرمه‌سینی وئردی.
ترامپ، جمعه گونو ایرانا قارشی هاوا سالدیریسینا راضی‌لیق وئردیگینی، آنجاق ۱۵۰یهیاخین ایرانلی‌نین اؤله‌جگی معلوماتینی آلاندا سالدیری امرینی دوردوردوغونو آچیقلامیشدی.
آمریکا بیرلشمیش دؤولتلری رهبرلیگی اینسان‌سیز هاوا آراجینین (ایها) وورولماسینین آردین‌دان دونن ایران لیدئری علی خامنه‌ای‌نی ده احاطه ائد‌جک شکیل‌ده تهرانا قارشی یئنی تحریملر گتیرمیشدی. خارجی ایشلر باخانی جواد ظریفین ده تحریم لیسته‌سینه آلیناجاغی بیلدیریلمیشدی.
ایران خاریجی ایشلر باخانلیغی سؤزچوسو عباس موسوی ایسه آمریکا بیرلشمیش دؤولتلرینین ایران لیدئری علی خامنه‌ای و خاریجی ایشلر باخانی محمد جواد ظریفی هدف آلان تحریملرله دیپلوماسی قاپیلارینی تامامیله باغلادیغینی ایفاده ائتمیشدی.
